
ประกาศองค์การบริหารส่วนตำบลสวนหลวง
เรื่อง  สอบราคาจ้างโครงการปรับปรุงถนนสายแยกสระไคร-คลองชลประทาน   หมู่ที่   12   ตำบลสวนหลวง
***************************
                   ด้วยองค์การบริหารส่วนตำบลสวนหลวง  มีความประสงค์จะสอบราคาจ้างโครงการปรับปรุงถนนสายแยกสระไคร-คลองชลประทาน  หมู่ที่  12  ตำบลสวนหลวง  โดยเกรดปรับพื้นทางเดิมกว้าง  4  เมตร  ระยะทาง  2,000  เมตร ลงผิวจราจรด้วยลูกรัง  จำนวน  960  ลบ.ม. เกรดปรับด้วยรถเกรดเดอร์พร้อมบดอัด   และติดตั้งป้ายประชาสัมพันธ์โครงการแบบชั่วคราว  จำนวน   1  ป้าย  พร้อมติดตั้งป้ายประชาสัมพันธ์โครงการตามแบบมาตรฐาน  จำนวน  1  ป้าย   งบประมาณ   ครั้งนี้  เป็นเงิน  276,200.- บาท  (สองแสนเจ็ดหมื่นหกพันสองร้อยบาทถ้วน) กำหนดทำงานแล้วเสร็จ  30  วัน  ตั้งจ่ายจากเงินรายได้ 
  ราคากลางของงานก่อสร้างในการสอบราคาครั้งนี้เป็นเงิน  276,200.- บาท (สองแสนเจ็ดหมื่นหกพันเก้าร้อยบาทถ้วน)   ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้น  ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้
		ผู้มีสิทธิเสนอราคาจะต้องมีคุณสมบัติ ดังนี้
1. ผู้มีสิทธิเสนอราคาจะต้องเป็นนิติบุคคล หรือบุคคลธรรมดา ผู้มีอาชีพรับจ้างทำงานที่สอบราคาดังกล่าว 
2. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจหรือหน่วยงานบริหารราชการส่วนท้องถิ่นในขณะที่ยื่นซองสอบราคา
3. มีผลงานประเภทเดียวกันในวงเงินของโครงการ (ดูรายละเอียดแนบท้ายเอกสารสอบราคาจ้างเลขที่   16 /2557 )
กำหนดดูสถานที่ก่อสร้าง  ในวันที่ 29 เดือนกรกฎาคม  พ.ศ. 2557  ระหว่างเวลา  
13.00 น.ถึง  14.30 น. ณ องค์การบริหารส่วนตำบลสวนหลวง  และกำหนดรับฟังคำชี้แจงรายละเอียดเพิ่มเติม        ตามวัน เวลาเดียวกัน ( ผู้ที่ไม่มาดูสถานที่ ตามที่กำหนดถือว่ารู้สถานที่ดีอยู่แล้ว จะมาเรียกร้องสิทธิกับองค์การบริหารส่วนตำบลสวนหลวงภายหลังมิได้)
	กำหนดยื่นซองสอบราคาในวันที่  21  กรกฎาคม -  1  สิงหาคม   พ.ศ.2557  ระหว่างเวลา 08.30 น. ถึง 16.30 น. ณ  งานพัสดุ  ส่วนการคลัง  องค์การบริหารส่วนตำบลสวนหลวง    
              และในวันที่  4  สิงหาคม  2557  ณ   ศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่น  (ห้องท้องถิ่นอำเภอเฉลิมพระเกียรติ) ตั้งแต่เวลา  09.30  น. ถึงเวลา  11.00  น.  


                  กำหนดเปิดซองสอบราคาในวันที่  5  สิงหาคม   2557    ณ   ตั้งแต่เวลา   10.00  น.  ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (ห้องท้องถิ่นอำเภอเฉลิมพระเกียรติ)  เป็นต้นไป
ผู้สนใจติดต่อขอซื้อเอกสารสอบราคาโครงการฯ ราคาชุดละ  1,000.-  บาท  (หนึ่งพันบาทถ้วน)  ได้ที่องค์การบริหารส่วนตำบลสวนหลวง  ตั้งแต่วันที่   21 กรกฎาคม -  1  สิงหาคม  2557   พ.ศ. 2557   ระหว่างเวลา  08.30-16.30  น. หรือสอบถามทางโทรศัพท์หมายเลข  0-7536-2571  ต่อ 15  และในวัน เวลาราชการที่ได้กำหนดไว้   หรือ www.abtsuanluang.go.th  , www.gprocurement.go.th
		ผู้ที่ไม่ซื้อเอกสารสอบราคาไม่มีสิทธิยื่นซองสอบราคา 
จึงประกาศมาเพื่อทราบโดยทั่วกัน

			  	ประกาศ   ณ   วันที่   21   เดือนกรกฎาคม   พ.ศ. 2557

                                                                               (นายบุญยืน   ประทุมมาศ)		
			                        นายกองค์การบริหารส่วนตำบลสวนหลวง

